**ΕΛΛΗΝΙΚΗ ΔΗΜΟΚΡΑΤΙΑ**

**ΕΠΙΜΕΛΗΤΗΡΙΟ ΑΙΤΩΛΟΑΚΑΡΝΑΝΙΑΣ**

**ΔΕΛΤΙΟ  ΤΥΠΟΥ**

**Αγρίνιο, 31 Μαρτίου 2020**

**Λήξη Προθεσμίας Υποβολής Ασφάλισης της Επαγγελματικής Ευθύνης**

Καλούνται, οι ασφαλιστικοί διαμεσολαβητές να αποστείλουν **εντός της ημέρας (31/03/2020)** με μήνυμα ηλεκτρονικού ταχυδρομείου (mail) στην ηλεκτρονική διεύθυνση **contact@epimetol.gr** την **Βεβαίωση ασφάλισης της επαγγελματικής αστικής ευθύνης** ή οποιαδήποτε άλλη ανάλογη εγγύηση της αστικής ευθύνης που προκύπτει από επαγγελματική αμέλεια, ή βεβαίωση της ασφαλιστικής επιχείρησης επ’ ονόματι της οποίας ενεργείτε ή από την οποία έχετε εξουσιοδοτηθεί να ενεργείτε, από την οποία να προκύπτει ότι η εν λόγω ασφαλιστική επιχείρηση έχει αναλάβει πλήρως την επαγγελματική αστική ευθύνη για τις ενέργειές σας.

Διευκρινίζουμε ότι, η προσκόμιση εντός του πρώτου τριμήνου κάθε έτους της **ασφάλισης της επαγγελματικής αστικής ευθύνης αποτελεί προϋπόθεση διατήρησης της εγγραφής στο ειδικό μητρώο ασφαλιστικών διαμεσολαβητών** (βλ. άρθρα 21, 22 και 23, Ν.4583/2018).

Όσοι εκ των ασφαλιστικών διαμεσολαβητών έχουν **ήδη υποβάλει** στην υπηρεσία μας την ασφάλιση της επαγγελματικής αστικής ευθύνης παρακαλούμε **να μην λάβουν υπόψη** το παρόν ενημερωτικό δελτίο.